**Oma työ: Opintokokonaisuus pakolaisuudesta +siihen liittyvä virtuaalinen opintokäynti**

**Suomen Pakolaisavun sivuille**

**Yleistä**

Tässä tuntisuunnitelmassa on otettu huomioon valtakunnallisen opetussuunnitelman

elämänkatsomustiedon viidennen ja kuudennen luokan tavoitteet, sekä luokkaasteiden

tuntijako

(tässä 5.lk 1h/vko ja 6.lk 2h/vko). Tuntirakenne on melko tiivis, joten esimerkiksi ryhmille, joissa

on useampia erityisoppilaita, kannattanee varata useampi tunti.

Merkityksellisten oppimiskokemusten luomiseksi, olisi tärkeää, että opintokokonaisuutta edeltäisi

tutustuminen ihmisoikeuksien pääperiaatteisiin (ainakin lapsen oikeudet). Pakolaisuusopintokokonaisuuden

jälkeen, opettajalle olisi luontevaa jatkaa opetusta suvaitsevaisuusteemalla;

pakolaisen/maahanmuuttajan kohtaaminen, vieraat kulttuurit koulussamme jne.

Opetuksen apuna käytettävä materiaali on saatu Pakolaisavusta ja tulostettu Pakolaisavun

nettisivuilta. Lisänä käytetään oppilaiden vihkoja, koulun tietokoneita, askartelutarvikkeita ja

digikameraa.

**Kohderyhmä:**

Oppilasryhmä, jossa 5.6.

luokkien oppilaita.

**Käytetty aika:**

5.lk 3 oppituntia

6.lk 3+2 oppituntia

**Tavoitteet:**

Oppilas rakentaa identiteettiään ja elämänkatsomustaan ja sen myötä oppii hahmottamaan

kokonaisuuksia, kasvaa kohtaamaan epävarmuutta ja kehittää taitojaan ilmaista itseään

Oppilas tutustuu ihmisoikeuksien, suvaitsevaisuuden, oikeudenmukaisuuden ja kestävän

kehityksen periaatteisiin ja oppii kantamaan vastuuta itsestään, toisista ihmisistä ja

yhteisöstä

Oppilas ymmärtää pakolainen ja maahanmuuttajatermien

välisen eron

Oppilas tutustuu Suomen Pakolaisavun toimintaan

Oppilas oivaltaa, että maailmassa on paljon sortoa

Oppilas ymmärtää suvaitsevaisuuden merkityksiä omassa elämässään

Oppilas tutustuu lähiympäristönsä katsomuksiin ja kulttuureihin

**Sisällöt ja menetelmät:**

Tutustutaan käsitteisiin; ajattelun vapaus, uskonnonja

elämänkatsomuksen vapaus,

suvaitsevaisuus ja syrjintä, toiminnallisten tehtävien ja keskustelujen avulla.

Tutustutaan käsitteisiin: pakolainen, maahanmuuttaja ja pakolaisleiri, Pakolaisavun

oppimateriaalikalvojen avulla

Asettuminen pakolaisen asemaan toiminnallisten tehtävien, sekä tarinoiden kautta

Pakolasiavun nettisivuihin tutustuminen, painopisteenä Valoa ja Varjoja – valokuvanäyttely

Oman kouluarjen kuvaaminen digikameralla (6.lk)

Kuvanäyttelyn laatiminen koulun seinälle

**1.oppitunti**

**5.ja 6.lk yhdessä**

Oppilaille jaetaan vihkoon liimattavaksi paperi, jonka keskelle on piirretty tikkuukko,

ympärillään

yhteensä kuusi laatikkoa. Opettaja opastaa oppilaita seuraavasti: ”Kuvitelkaa, että teidän pitäisi

yhtäkkiä jättää kotinne. Teillä on viisi minuuttia aikaa päättää, mitkä kuusi asiaa valitsisitte

mukaanne. Voitte piirtää tai kirjoittaa kyseiset asiat ruutuihin”. Käydään yhdessä läpi, mitä asioita

oppilaat valitsivat mukaansa. Mietitään, mitkä niistä olisivat oikeasti tärkeitä (ruoka, perhe,

vesipullo) ja mitkä turhia (play station, skeittilauta, tietokone). Opettaja kertoo oppilaille, että

maailmassa on paljon ihmisiä, jotka ovat vasten tahtoaan joutuneet jättämään kotinsa. Keskustellaan

aiheesta. Opettaja näyttää oppilaille kalvokuvaa pakolaisten pakomatkasta, ja esittää kuvasta

kysymyksiä. esim. ”Mitä tavaroita nämä ihmiset ovat ottaneet mukaansa?, Millaiselta matka

näyttää? Mitä pelkoja ihmisillä on?” jne. Pakolaisavun kalvomateriaalin avulla, opiskellaan mm.

termit pakolainen, maahanmuuttaja ja pakolaisleiri, ja tutustutaan maailman tämänhetkiseen

pakolaistilanteeseen sekä Suomen Pakolaisavun toimintaan. Oppilaat kirjoittavat keskeisimmät asiat

vihkoonsa opettajan opastuksella.

**1+1. oppitunti**

**6.lk**

Opettaja lukee oppilaille tarinan/tarinoita pakolaislapsesta/pakolaislapsista, ja esittää

tarinasta/tarinoista kysymyksiä. Oppilaat pelaavat pakolaisuuteen liittyvää lautapeliä. Keskustellaan

miltä tuntui asettua pakolaisen asemaan, kuinka matkanteko sujui, mitä vaikeuksia oppilaat

kohtasivat pakomatkallaan jne.

**2.oppitunti**

**5.lk ja 6.lk (atkluokassa)**

Tutustutaan Pakolaisavun verkkosivuilla olevaan Valoja ja Varjoja näyttelyyn. Opettaja aloittaa

tunnin heijastamalla yhden näyttelyn kuvista valkokankaalle. Oppilaat kirjoittavat kuvan herättämiä

ajatuksia vihkoihinsa. Yhdessä mietitään, mistä tilanteesta kuva voisi olla otettu, ja mitä se viestii.

Opettaja kertoo lopuksi kuvan olevan Adjumanin kunnasta, Ugandasta, ja kertoo näyttelystä.

Oppilaat tutustuvat näyttelyyn ja etsivät yhden mieleisensä kuvan. Kuvat tulostetaan väriprintterillä

ja oppilaat kirjoittavat niihin pohtivan selostuksen. Mikäli aika ei riitä selostuksen laatimiseen

koulussa, annetaan se kotitehtäväksi. Huom! Opettaja voi harkintansa mukaan, teettää tehtävän

myös poissaolijoilla, jotka voivat käydä tutustumassa näyttelyyn kotikoneilla.

**1+2. oppitunti**

**6.lk**

Oppilaat kuvaavat koulun digikameralla koulunsa arjesta näyttelyaineistoa. Opettaja tulostaa ja

liimaa parhaat palat värikartongeille seuraavaa tuntia varten.

**3. oppitunti**

**5.lk ja 6.lk**

Oppilaat liimaavat valitsemansa kuvan ja selostuksen kartongille. Koulun käytäväseinälle tai esim.

ruokalaan kootaan näyttely pakolaiskoululaisen ja suomalaiskoululaisen kouluarjesta. Tutustutaan

yhdessä näyttelyn antiin. Vapaaehtoisille annetaan vastuutehtäväksi näyttelyesittelytekstin

laatiminen esim. välitunnilla (liimataan kartongille ja asetetaan näyttelyn yhteyteen).

**Pakolaisavusta**

Suomen Pakolaisapu eli SPA, on vuonna 1965 perustettu poliittisesti ja uskonnollisesti

sitoutumaton kansalaisjärjestö. Järjestön toiminta rahoitetaan mm. ulkoasiainja

opetusministeriön,

sekä yksityisten lahjoittajien tuella. Pakolaisapu toimii yhteistyössä erilaisten kotimaisten ja

kansainvälisten järjestöjen kanssa, kuten KEPA ja YK:n pakolaisjärjestö UNHCRP. Pakolaisapu

vaikuttaa niin kotimaassa kuin muuallakin. Vuonna 2004, Pakolaisavulla oli ulkomaanhankkeita

Liberiassa, Ugandassa, Sierra Leonessa, Kosovossa ja Liettuassa. Ulkomaanhankkeissa on pyritty

vaikuttamaan tarpeen mukaan seuraaviin asioihin; pakolaisten omaehtoisuuden ja osallistuvuuden

voimistamiseen, naisten ja lasten elämän parantamiseen ja paluumuuttovalmiuksien luomiseen.

Kotimaassa Pakolaisapu on keskittänyt toimintansa kasvatukseen, koulutukseen, tiedotukseen ja

sosiaalityöhön Suomessa asuvien pakolaisten kanssa. Lisäksi Pakolaisapu pyrkii vaikuttamaan niin

Suomen kansalliseen pakolaispolitiikkaan kuin pakolaispolitiikan kansainvälisiin linjauksiinkin.

(www.finnref.org/fi/learning\_by\_experience/suomen\_pakolaisapu/)

Pakolaisavusta kerrottiin, että kaikkea sen materiaalia saa kopioida internetistä opetustarkoituksiin.

Pakolaisavusta kannattaa myös hakea itse oppimateriaalia, kuten julisteita ja opeapuvihkoja.

Pakolaisavun ystävällinen henkilökunta kertoo mielellään pakolaisuuteen liittyvistä asioista.

Muistathan ystävällisesti ilmoittaa vierailustasi etukäteen!

**Valoa ja Varjoja Näyttelystä**

Valoa ja Varjoja näyttelyssä

tutustutaan Sudanista Ugandaan 1990luvulla

paenneiden pakolaisten

elämään Ugandassa. Kuvaajat ovat Adjumin maakunnassa sijaitsevan, Mungula Secondary

Schoolin oppilaita, joille Suomen Pakolaisapu lahjoitti 35 kertakäyttökameraa vapaata kuvaamista

varten. Kuvat otettiin marraskuussa 2003 ja niissä näyttäytyvät ilmeikkäästi oppilaiden koulu,

vapaaaika

ja päiväaskareet. (www.finnref.org/fi/valoja\_ja\_varjoja/)

**Vinkiksi opetukseen**

Pyytää koululle pakolaisvierailija esim. Pakolaisavusta.

Järjestää monikulttuurinen satuhetki Pakolaisavun sadunkertojan avulla. Sadunkertojalla on

mukanaan hieno arkku, josta löytyy kertojan kotimaalle ominaisia esineitä tarinan tueksi.

Seurata oppilaiden kanssa pakolaisuuteen liittyvää uutisointia.

Esimerkiksi Yk:n päivänä voidaan järjestää monikulttuurinen toimintarata koulun

liikuntasaliin. Tässä muutama ehdotus toiminnan tueksi

Pakolaisen asemaan asettuminen (kts 1. oppitunti 5 lkja 6lk)

Laatikaa pakolaisuuteen liittyvien julkaisujen pohjalta kuvakollaasi. Keskustelkaa

kuvista.

Koulun ulkomaalaistaustaiset lapset esittelevät kulttuuriaan.

Monikulttuuristen satujen ja tarinoiden kertomista.

www.kansainvalisyyskasvatus.net/kasvattajille/materiaalivinkit/monikulttuurisuus

**Yhteystiedot:**

**Learning by Experience**

Projektikoordinaattori **Katariina Ylipahkala**

katariina.ylipahkala@finnref.org

puh. 096962

6468

puh. 040846

6921

**Suomen Pakolaisapu ry**

Ludviginkatu 35

B 42

00130 Helsinki

puh. 096962

640

fax. 096962

6466

www.pakolaisapu.fi